  Виталий Пронин 23-тӥ толшоре рекламаез уже кутонъя Экспертъёслэн Кенешсы «46-46-46» номеро таксиен анай доры вуон сярысь СМС-иворез, кудӥз Ижкарын улӥсьёслэн сотовой телефонъёсаз лыктылӥз, анайёссэс ыштэм муртъёсты мыскыл карисен лыдъяз.Россилэн Удмурт УФАС-аз 20 муртлэсь чагиськон вуэмын. Та СМС-иворез  ыстыны косӥсьёсты но ыстӥсьёсты шедьтэмзы бере, со муртъёсты судэ сётозы. Янгыше уськытэм огазеяськонэз 100 000 - 500 000 манет тырытозы, нош нимаз адями ке луиз, солы 4 000 - 20 000 манет штраф сётозы.  